b"\n_START_ARTICLE_\nCer\xc3\xa0mica Campaniana B\n_START_PARAGRAPH_\nLa Cer\xc3\xa0mica Campaniana B el tipus cer\xc3\xa0mic dins de la Cer\xc3\xa0mica Campaniana que m\xc3\xa9s canvis ha sofert en el temps. Es produeix a la zona de l'Etr\xc3\xbaria i t\xc3\xa9 un repertori de formes propi. La seva cronologia va des del 125 al 50 aC, convivint amb les \xc3\xbaltimes produccions de Campaniana A_NEWLINE_Cal destacar que en aquest moment hi ha un problema a l'hora d'ubicar totes les produccions de Campaniana B, ja que tot el que no \xc3\xa9s B Etrusca per\xc3\xb2 n'imita el repertori formal, s'anomena B-O\xc3\xafde, categoria que forma un Calaix de sastre, que no \xc3\xa9s m\xc3\xa9s que les produccions de diferents tallers fora de la zona original, els quals seguint moda del moment, tamb\xc3\xa9 fan Camapanianes B.\n_START_SECTION_\nCaracter\xc3\xadstiques\n_START_PARAGRAPH_\nPresenta una pasta de colors marrons clars i un vern\xc3\xads negre esp\xc3\xa8s i setinat de molt bona qualitat, aplica per immersi\xc3\xb3, de manera que la part exterior del fons de les peces acostuma a apar\xc3\xa8ixer en reserva. En comparaci\xc3\xb3 amb la Campaniana A, la B \xc3\xa9s de m\xc3\xa9s bona qualitat._NEWLINE_Quant al repertori formal, aquest es presenta molt estandarditzat i aporta noves formes de vasos inspirades en es vaixelles met\xc3\xa0l\xc2\xb7liques. Tot i les divisions internes d'aquest tipus de cer\xc3\xa0mica, cal destacar que disposa d'unes formes \xc3\xbaniques que no es donaran en cap altre tipus de Campaniana._NEWLINE_La decoraci\xc3\xb3 \xc3\xa9s molt senzilla i normalment es limita a acanaladures conc\xc3\xa8ntriques i estries fetes amb rodeta i emmarcades per acanaladures. A mitjans s. I aC, coincidint amb la fi de les produccions de Campaniana B, apareixen algunes estampilles amb les inicials de noms i tamb\xc3\xa9 algun disseny vegetal o geom\xc3\xa8tric._NEWLINE_Pel que fa al final de les produccions de Campaniana B i B-O\xc3\xafde, aquest no \xc3\xa9s gens clar, per\xc3\xb2 coincideix amb el per\xc3\xadode de desenvolupament de l'Aretina de Vern\xc3\xads Negre, que t\xc3\xa9 unes caracter\xc3\xadstiques molt semblants i procedeix d'una \xc3\xa0rea geogr\xc3\xa0fica tamb\xc3\xa9 molt propera.\n_START_SECTION_\nCampaniana B de l'Etruria Mar\xc3\xadtima\n_START_PARAGRAPH_\nEs produeix a la zona de Volterra. Es tracta de vasos de gran qualitat amb un vern\xc3\xads negre tirant a blav\xc3\xb3s i molt acurats t\xc3\xa8cnicament.\n_START_SECTION_\nCampaniana B de Cales\n_START_PARAGRAPH_\nLa seva cronologia \xc3\xa9s del 130 aC-120 aC al 90 aC-80 aC en la seva varietat mitjana, la m\xc3\xa9s estesa._NEWLINE_El taller de Cales, ubicat al nord de la Camp\xc3\xa0nia. Inicialment va ser considerat un taller de B-O\xc3\xafdes, tot i que aquest taller t\xc3\xa9 els seus antecedents ja e les produccions de cer\xc3\xa0mica calena del segle III aC. T\xc3\xa9 un repertori de formes diferent del de la Campaniana A i molt estandarditzat, pensat per a poder ser transportat amb facilitat. \xc3\x89s per aquest motiu que la gran majoria de peces tenen formes molt obertes, ja que s\xc3\xb3n m\xc3\xa9s f\xc3\xa0cils d'apilar i \xc3\xa9s m\xc3\xa9s dif\xc3\xadcil que es trenquin amb el llarg transport mar\xc3\xadtim i terrestre._NEWLINE_Pel que fa a la decoraci\xc3\xb3, \xc3\xa9s important tenir en compte que alguns vasos adopten la creu de Losange estampada al fons, com a decoraci\xc3\xb3 diferenciadora, tot i que hi ha molts altres motius decoratius.\n_START_SECTION_\nCampaniana B-O\xc3\xafde\n_START_PARAGRAPH_\nS\xc3\xb3n cer\xc3\xa0miques de vern\xc3\xads negre emparentades amb la Campaniana B per la seva tipologia formal, el seu origen podria haver estat la imitaci\xc3\xb3 per part d'alguns tallers, de cer\xc3\xa0mica ja coneguda i amb \xc3\xa8xit comercial, per\xc3\xb2 s\xc3\xb3n de molt mal qualitat, en tots els aspectes: les pastes s\xc3\xb3n gruixudes i normalment cuites en exc\xc3\xa9s, fet que tamb\xc3\xa9 perjudica el vern\xc3\xads, que es desgastava molt r\xc3\xa0pidament a causa d'aquest factor. Tamb\xc3\xa9 degut a l'exc\xc3\xa9s de cuita, les pastes presenten un color marron\xc3\xb3s com de xocolata que les identifica r\xc3\xa0pidament com a B-O\xc3\xafdes._NEWLINE_Les B-O\xc3\xafdes constitueixen un verdader calaix de sastre on s'agrupen totes aquelles produccions que actualment encara no s'han acabat de sistematitzar en no haver-se trobat els centres productors, per\xc3\xb2, tamb\xc3\xa9 hi conviuen altres varietats e les quals se n'ha pogut establir el seu origen."